
R E F E R A T   DE   A P R O B A R E
privind aprobarea Situaţiilor financiare anuale - bilanţul contabil şi contul anual de execuţie ale Municipiului Brad la data de 31.12.2020


	Conform prevederilor art. 57 din Legea nr. 273/2006 privind finanţele publice locale, cu modificările şi completările ulterioare,  ordonatorii principali de credite întocmesc  şi prezintă spre aprobare autorităţilor deliberative, până la data de 31 mai a anului următor, conturile anuale de execuţie ale bugetelor prevăzute în următoarea structură:       
                        a) -  la venituri:  
		- prevederi bugetare iniţiale;  
		- prevederi bugetare definitive;  
		- încasări realizate;  
      b) -  la cheltuieli:  
		- credite bugetare iniţiale;  
		- credite bugetare definitive;  
			- plăţi efectuate.
	Referitor la contul de executie al bugetului local al Municipiului Brad la data de 31.12.2020 precizez  următoarele:
  		- până la sfârșitul  anului  2020, la bugetul local al Municipiului Brad, s-au încasat venituri  în sumă de 36.100.097 lei, din care venituri încasate din impozite și taxe locale de la persoane fizice și juridice în sumă de 5.215.699 lei, restul provenind din cote și sume din impozitul pe venit, sume defalcate din T.V.A. și subvenții, precum și sume primite de la U.E.;
		- veniturile secțiunii de funcționare au fost în sumă de 29.261.218 lei, iar cele ale secțiunii de dezvoltare au fost în sumă de 6.838.879  lei.
            La cele două secțiuni plățile efectuate s-au ridicat la suma de 37.427.272 lei, din care la secțiunea de funcționare suma de 29.206.715 lei iar la secțiunea de dezvoltare suma de 8.220.556 lei, conform contului de execuție prezentat în Anexa care  face parte integrantă din  proiectul de hotărâre.
	Deficitul total rezultat la finele anului 2020 a fost  în cuantum de 1.327.175 lei din care rezultă un excedent de 54.503 lei la secțiunea de funcționare și un deficit de 1.381.678 lei la  secțiunea de dezvoltare.
          Conturile de execuție ale instituțiilor publice finanțate din venituri proprii se referă la veniturile proprii și cheltuielile efectuate din aceste venituri proprii la finele trimestrului IV al anului 2020 de către: Școala Gimnazială ”Mircea Sântimbreanu” Brad, Școala Gimnazială ”Horea, Cloșca și Crișan” Brad, Liceul Teoretic „Avram Iancu” Brad, Spitalul Municipal Brad, din vânzarea materialului lemnos, precum și de către Serviciul Public de Desfacere „Han, Piață și Obor” Brad.
	Pentru trimestrul IV al anului 2020  veniturile proprii încasate sunt în sumă de 31.016.476 lei, iar plățile efectuate sunt în sumă de 31.285.789 lei, rezultând un deficit în sumă de 269.313 lei.
            În contextul celor de mai sus am inițiat prezentul proiect de hotărâre prin care am propus aprobarea Situaţiilor financiare anuale - bilanţul contabil şi contul anual de execuţie - ale Municipiului Brad la data de 31.12.2020 și-l supun plenului Consiliului Local al Municipiului  Brad spre dezbatere în forma prezentată.	
	Invoc în susţinerea propunerii mele prevederile art. 57 din Legea nr. 273/2006 privind finanţele publice locale, cu modificările şi completările ulterioare.

